CELEX: 62011CA0512
Language: mt
Date: 2014-02-13 00:00:00
Title: Kawżi magħquda C-512/11 u C-513/11: Sentenza tal-Qorti tal-Ġustizzja (It-Tielet Awla) tat- 13 ta’ Frar 2014 (talba għal deċiżjoni preliminari tat-Työtuomioistuin — il-Finlandja) — Terveys- ja sosiaalialan neuvottelujärjestö TSN ry vs Terveyspalvelualan Liitto ry (C-512/11), Ylemmät Toimihenkilöt (YTN) ry vs Teknologiateollisuus ry, Nokia Siemens Networks Oy (C-513/11) (Politika soċjali — Direttiva 92/85/KEE — Protezzjoni tas-sigurtà u tas-saħħa tal-ħaddiema — Ħaddiema tqal, li welldu reċentement, jew li qed ireddgħu fuq il-post tax-xogħol — Leave tal-maternità — Żamma ta’ remunerazzjoni u/jew tal-intitolament għal benefiċċju adegwat — Direttiva 96/34/KE — Ftehim qafas fuq il-leave parentali — Dritt individwali għal leave parentali minħabba t-twelid jew l-adozzjoni ta’ wild — Kundizzjonijiet tax-xogħol u tar-remunerazzjoni — Ftehim kollettiv nazzjonali — Ħaddiema nisa li ħadu leave tal-maternità wara interruzzjoni ta’ leave parentali mhux imħallas — Rifjut tal-ħlas tas-salarju matul il-leave tal-maternità)

29.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 93/2
            
         Sentenza tal-Qorti tal-Ġustizzja (It-Tielet Awla) tat-13 ta’ Frar 2014 (talba għal deċiżjoni preliminari tat-Työtuomioistuin — il-Finlandja) — Terveys- ja sosiaalialan neuvottelujärjestö TSN ry vs Terveyspalvelualan Liitto ry (C-512/11), Ylemmät Toimihenkilöt (YTN) ry vs Teknologiateollisuus ry, Nokia Siemens Networks Oy (C-513/11)
   (Kawżi magħquda C-512/11 u C-513/11) (1)
   
   (Politika soċjali - Direttiva 92/85/KEE - Protezzjoni tas-sigurtà u tas-saħħa tal-ħaddiema - Ħaddiema tqal, li welldu reċentement, jew li qed ireddgħu fuq il-post tax-xogħol - Leave tal-maternità - Żamma ta’ remunerazzjoni u/jew tal-intitolament għal benefiċċju adegwat - Direttiva 96/34/KE - Ftehim qafas fuq il-leave parentali - Dritt individwali għal leave parentali minħabba t-twelid jew l-adozzjoni ta’ wild - Kundizzjonijiet tax-xogħol u tar-remunerazzjoni - Ftehim kollettiv nazzjonali - Ħaddiema nisa li ħadu leave tal-maternità wara interruzzjoni ta’ leave parentali mhux imħallas - Rifjut tal-ħlas tas-salarju matul il-leave tal-maternità)
   2014/C 93/02
   Lingwa tal-kawża: il-Finlandiż
   
      Qorti tar-rinviju
   
   Työtuomioistuin
   
      Partijiet fil-kawża prinċipali
   
   
      Rikorrenti: Terveys- ja sosiaalialan neuvottelujärjestö TSN ry (C-512/11), Ylemmät Toimihenkilöt (YTN) ry (C-513/11)
   
      Konvenuti: Terveyspalvelualan Liitto ry (C-512/11), Teknologiateollisuus ry, Nokia Siemens Networks Oy (C-513/11)
   
      Fil-preżenza ta’: Mehiläinen Oy (C-512/11)
   
      Suġġett
   
   Talba għal deċiżjoni preliminari — Työtuomioistuin — Interpretazzjoni tad-Direttiva 2006/54/KE tal-Parlament Ewropew u tal-Kunsill, tal-5 ta’ Lulju 2006, dwar l-implimentazzjoni tal-prinċipju ta’ opportunitajiet indaqs u ta’ trattament ugwali tal-irġiel u n-nisa fi kwistjonijiet ta’ impjiegi u xogħol (ĠU L 204, p. 23) u tad-Direttiva tal-Kunsill 92/85/KEE, tad-19 ta’ Ottubru 1992, dwar l-introduzzjoni ta’ mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (ĠU Edizzjoni Speċjali bil-Malti, Kapitolu 5, Vol. 2, p. 110) — Ftehim kollettiv ta’ xogħol li jipprevedi dritt għall-ħaddiema nisa għall-ħlas tas-salarju kollu tagħhom matul il-leave tal-maternità bil-kundizzjoni li jkunu ħadmu minn tal-inqas tliet xhur mingħajr waqfien qabel il-bidu tal-leave tal-maternità — Nuqqas ta’ ħlas tas-salarju matul il-leave tal-maternità previst minn dan il-ftehim lill-ħaddiema nisa li ħadu dan il-leave immedjatament wara leave għal edukazzjoni mhux imħallas
   
      Dispożittiv
   
   Id-Direttiva tal-Kunsill 96/34/KE, tat-3 ta’ Ġunju 1996, dwar il-ftehim qafas fuq il-leave tal-ġenituri konkluż mill-UNICE, CEEP u ta’ ETUC, għandha tiġi interpretata fis-sens li hija tipprekludi dispożizzjoni ta’ dritt nazzjonali, bħal dik prevista mill-ftehimiet kollettivi inkwistjoni fil-kawżi prinċipali, li tipprovdi li ħaddiema tqila li tinterrompi leave parentali mhux imħallas fis-sens ta’ din id-direttiva sabiex tieħu, b’effett immedjat, leave tal-maternità fis-sens tad-Direttiva tal-Kunsill 92/85/KEE, tad-19 ta’ Ottubru 1992, dwar l-introduzzjoni ta’ miżuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (l-għaxar Direttiva partikolari fis-sens tal-Artikolu 16(1) tad-Direttiva 89/391/KEE), ma tibbenefikax miż-żamma tar-remunerazzjoni li għaliha kien ikollha dritt li kieku dan il-leave tal-maternità kien ġie ppreċedut b’perijodu minimu li matulu hija reġgħet bdiet taħdem.
   
      (1)  ĠU C 347, 26.11.2011.